JY LEES NOU Kim se nuwe glansende hare
En só kan jou hare ook blink.
Kim het die afgelope naweek haar nuwe haarstyl op Instagram gedeel. Haar hare is in ’n stylvolle A-lyn bob gesny. Ons is gaande oor hoe glansend en sjiek dié haarstyl lyk!
Dis die kortste styl wat Kim tot dusver gehad het. Kim het haar en haar jonger suster Khloé, wat ook met ’n soortgelyke bob pronk, se haarstyle as “moms with bobs” beskryf. Hierdié kapsel lyk geensins soos die outydse en vervelige mom bob nie!
Ons kon nie glo hoe mooi glansend Kim se hare is nie! Hiér is ’n paar wenke oor hoe jy jou hare ekstra glans kan gee:
1. Wend teeboomolie aan jou hare. Dit help om jou haarwortels en kopvel goed skoon te maak deur olierigheid en stileringsprodukte behoorlik te verwyder, sonder om die natuurlike oliebalans en glans te versteur.
2. Haarolies wat roosbottel-olie (rose hip) bevat, gee glans en voorkom kroeserigheid.
3. Eet kos ryk aan proteïne, soos olierige vis en eiers. Dit help met die vervaardiging van keratien wat die groei van hare bevorder.
4. Wend weekliks/maandeliks ’n haarmaskeer aan.
5. Voed jou hare met klapperolie. Dit gee vog aan uitgedroogde hare wat help dat jou hare meer glansend lyk.
1. Inoar* Vegan Oil (R600). By uitsoeksalonne of aanlyn by www.inoar.co.za
2. Schwartzkopf Professional Blondme Shine Elixir (R147). By uitsoeksalonne
3. Hask Keratin Protein Smoothing Shine Oil (R63). By Clicks
Meer oor: hare| kim kardashian